Kérjük, a szöveges feladatokat egész mondattal válaszold meg. A megoldásod lépéseit is írd le!

1. FELADAT

Manócska madártejet készít barátainak. Mielőtt azonban tálalhatta volna, a madártej eltűnt. A tökházikóban Manócskán kívül még négyen voltak: Mazsola, Tádé, Cicamica és Morzsi. A kérdésre, hogy ki ette meg a madártejet, így válaszoltak:

Mazsola: - Tádé volt.

Tádé: - Cicamica volt.

Morzsi: - Nem én voltam.

Cicamica: - Tádé füllent.

Ki ette meg a madártejet, ha négyük közül egy hazudott?

...

***Adható pont: 8***

2. FELADAT

Ferinek a következő ajánlatot tette a nagyapja: 4 hétig gyűjtök neked pénzt úgy, hogy az első héten minden nap 5 Ft-ot, a 2. héten minden nap 10 Ft-ot teszek a perselybe. A harmadik héttől kezdve minden héten annyit, amennyi az előző két heti gyűjtés összege. Mennyi pénze lesz Ferinek a negyedik hét végén a perselyben?

.....

***Adható pont: 15***

3. FELADAT

A királylány 36 nyakéket, 9 karkötőt és a karkötőnél 5-ször több gyűrűt őriz az ékszerdobozában.

a) Hány gyűrűje van a királylánynak? ...

b) A karkötők száma hányada a nyakékeknek? ...

***Adható pont: 8***

4. FELADAT

Hány olyan háromjegyű szám létezik, amelyben a számjegyek összege 5?

Melyek ezek?

...

***Adható pont: 15***

5. FELADAT

Az agár meglát egy 50 méter távolságra levő nyulat, és azonnal üldözni kezdi, de a nyúl is azonnal menekülni kezd. Az agár másodpercenként 15 métert, a nyúl másodpercenként 12 métert tesz meg. Utoléri-e az agár a nyulat, ha csak 15 másodpercig képes ilyen sebességgel futni? Indokold is!

....

***Adható pont: 15***

6. FELADAT

A parkolóban 5 járműnek összesen 14 kereke van. Mennyi lehet az autó és mennyi a motorkerékpár? Húzd alá a lehetséges jó választ!

A) 2 autó és 3 motor

B) 3 autó és 2 motor

C) 4 autó és 1 motor


D) 1 autó és 4 motor

E) 0 autó és 7 motor

***Adható pont: 10***

7. FELADAT

Egy téglatest éleinek összege 184 cm, az egy csúcsból kiinduló három éle közül az egyik 2,4 dm, a másik 100 mm hosszú. Hány cm az ebből a csúcsból kiinduló harmadik él hossza? Húzd alá a helyes választ!

A) 5

B) 10

C) 12

D) 24

E) a felsoroltak közül egyik sem

***Adható pont: 12***

**Összes szerezhető pontszám: 83 pont**

Források:

https://s-media-cache-ak0.pinimg.com/564x/32/40/ac/3240acd642f7917729ba7dbdcee4dabf.jpg

Vinnai Péterné: Matematikai fejtörők (Feladatgyűjtemény 2. osztályosoknak. OKTESZT Nyíregyháza, 1997)

https://www.rdshop.hu/images/upload/cimkep/zenelo\_ekszerdoboz\_cmb.jpg

Bolyai Matematika Csapatverseny Országos Döntő – Szóbeli (2008. November 22.) Feladatok és megoldások; 3. osztály

http://szolnokinaplo.hu/ckfinder/userfiles/images/amtss.jpg

https://encrypted-tbn3.gstatic.com/images?q=tbn:ANd9GcRqEtMsBYg48EgCr4V-b\_7souokV7CTyiZNtBtUiKquKzQ1m6qn